b"\n_START_ARTICLE_\nCharlie og sjokoladefabrikken (1971)\n_START_SECTION_\nHistorien\n_START_PARAGRAPH_\n\xc2\xabCharlie Bucket\xc2\xbb (Peter Ostrum) er en fattig gutt som bor sammen med sin mor og fire besteforeldre, som ingen har v\xc3\xa6rt ute av dobbeltsengen de deler p\xc3\xa5 over tyve \xc3\xa5r. Charlie har heroisk strevet med \xc3\xa5 underholde familien sin n\xc3\xa5r han h\xc3\xb8rer at den ber\xc3\xb8mte \xc2\xabWilly Wonka\xc2\xbb (Gene Wilder) har plassert gull-lodd i fem av sine sjokolader. De som finner disse vil f\xc3\xa5 et bes\xc3\xb8k p\xc3\xa5 den ber\xc3\xb8mte godterifabrikken hans, for \xc3\xa5 bli kjent med alle de hemmelige tingene som skjer der inne samt sjokolade for resten av livet._NEWLINE_Charlie \xc3\xb8nsker \xc3\xa5 vinne mer enn noen annen, og p\xc3\xa5 oppfordring av \xc2\xabbestefar Joe\xc2\xbb (Jack Albertson), er han s\xc3\xa5 dum at han bruker pengene sine p\xc3\xa5 en eneste sjokolade, som dessverre ikke har noe gull-lodd. Han blir helt knust n\xc3\xa5r nyhetsreportere annonserer at alle fem loddene er funnet. Neste dag, mens han g\xc3\xa5r gjennom byen, finner han noen penger i rennesteinen. Han g\xc3\xa5r inn i en forretning og kj\xc3\xb8per en Wonka-sjokolade, som en \xc3\xb8yeblikkelig hiver innp\xc3\xa5. Idet han er i ferd med \xc3\xa5 forlade, bestemmer han seg for \xc3\xa5 kj\xc3\xb8pe en til bestefar Joe. Da han g\xc3\xa5r ut av forretningen f\xc3\xa5r han h\xc3\xb8re at den femte lodd-finneren hadde forfalsket loddet, og at det femte loddet fortsatt fantes der ute. Og Charlie, i filmens mest minnerike scene, \xc3\xa5pner sjokoladen og finner den siste av de fem loddene._NEWLINE_F\xc3\xb8r den store dagen, blir han kontaktet av \xc2\xabArthur Slugworth\xc2\xbb (G\xc3\xbcnter Meisner), som er en konkurrerende godterifabrikant. Han tilbyr Charlie mange penger i bytte for et eksemplar av Wonkas siste oppfinnelse, en \xc2\xabEverlasting Gobstopper\xc2\xbb . En fremmed (Peter Capell) som ogs\xc3\xa5 dukker opp, advarer \xc2\xabCharlie\xc2\xbb i et merkelig dikt om \xc2\xabsm\xc3\xa5 menn\xc2\xbb. Disse tingene glemmes dog fort, idet \xc2\xabCharlie\xc2\xbb havner oppi mediesirkuset rundt de fem vinnerne som skysses til godterifabrikantens verden._NEWLINE_Idet de kommer til sjokoladefabrikken, er folkene bedt om \xc3\xa5 vente til \xc2\xabWonka\xc2\xbb kommer til porten. Han kommer mot dem med ansiktet gjemt under bremmen p\xc3\xa5 hatten, og han g\xc3\xa5r som en gammel mann. I siste \xc3\xb8yeblikk, gj\xc3\xb8r han en saltomortale og lander p\xc3\xa5 f\xc3\xb8ttene, for \xc3\xa5 demonstrere sin ungdom og sin styrke. Wilder har senere forklart at han la dette til selv for \xc3\xa5 forsikre publikum om aldri \xc3\xa5 helt stole p\xc3\xa5 hans rollefigur resten av filmen._NEWLINE_Virkeligheten kommer imot dem idet de g\xc3\xa5r inn i Sjokoladefabrikken. \xc2\xabWonka\xc2\xbbs psykedeliske eventyrland er full av sjokoladeelver, gigantiske spiselige sopper, tapet man kan slikke p\xc3\xa5 og orange dverger (\xc2\xabumpa-lumpa\xc2\xbbene). Og ja, hvert barn f\xc3\xa5r sin egen Gobstopper, et godteri som kan slikkes p\xc3\xa5 foralltid uten \xc3\xa5 bli mindre._NEWLINE_Ettersom turen g\xc3\xa5r, viser de fire andre barna seg som gr\xc3\xa5dige, bortskjemte og uoppdragne barn. Skrekkelige ulykker skjer n\xc3\xa5r de ikke f\xc3\xb8lger ordrene de blir gitt og en etter en blir den lille gruppen redusert, til bare \xc2\xabCharlie Bucket\xc2\xbb og \xc2\xabbestefar Joe\xc2\xbb er igjen._NEWLINE_De antar feilaktig at de har vunnet en lovte livstidsleveringen av sjokolade, men blir fortalt at fordi de drakk brus som var under uttesting og ikke lov \xc3\xa5 drikke, ble de diskvalifisert. \xc2\xabBestefar Joe\xc2\xbb blir oppr\xc3\xb8rt, og lover \xc3\xa5 ta igjen ovenfor \xc2\xabWonka\xc2\xbb uansett hva det m\xc3\xa5tte koste. Han oppfordrer \xc2\xabCharlie\xc2\xbb til \xc3\xa5 gi hemmeligheten om Gobstopperen til konkurrenten \xc2\xabSlugworth\xc2\xbb. Men \xc2\xabCharlie\xc2\xbb har et hjerte av gull og leverer tilbake Gobstopperen til Wonka til tross for hva pengene kunne ha ment for ham. \xc2\xabSlik skinner en god gjerning i en urettferdig verden\xc2\xbb, sier Wonka, som forklarer at dette var en test for \xc3\xa5 finne et godt barn._NEWLINE_\xc2\xabWonka\xc2\xbb innr\xc3\xb8mmer at han var p\xc3\xa5 jakt etter en erstatter, og at i tillegg til sjokoladen, vil \xc2\xabCharlie\xc2\xbb f\xc3\xa5 overta hele fabrikken. De g\xc3\xa5r s\xc3\xa5 inn i glassheisen og skytes opp i luften, tilsynelatene for \xc3\xa5 leve lykkelige i alle dager.\n_START_SECTION_\nManuset\n_START_PARAGRAPH_\nProdusentene av filmen ble enige om at filmen skulle lages som en barnemusikal, og at bokens forfatter, Roald Dahl, skulle skrive filmmanuset. I tillegg ble den uerfarne manusforfatteren David Seltzer bragt inn som ukreditert bidragsyter. Dahl hadde skrevet manuset p\xc3\xa5 en slik m\xc3\xa5te at det ble vanskelig \xc3\xa5 lage film av, med datidens teknologi. Det ble gjort flere endringer i historien for at den skulle bli til en god film. Mest merkbart er selvf\xc3\xb8lgelig musikknumrene._NEWLINE_En utfordring regiss\xc3\xb8r Stuart kom over, var det slaveri-liknende portrettet av umpa-lumpaene i romanen, som i originalutgaven ble beskrevet som svarte, pygmeliknende afrikanere som var bragt over for \xc3\xa5 jobbe for den hvite Herr Wonka. I filmen er disse endret til en ny rase med orange hud og gr\xc3\xb8nt h\xc3\xa5r, hjemmeh\xc3\xb8rende i Loompaland. Originaltittelen p\xc3\xa5 filmen ble ogs\xc3\xa5 endret for \xc3\xa5 promotere Quaker Oats' nye sjokolade (se neste avsnitt), og ved \xc3\xa5 skifte fokus fra Charlie til den eksentriske godterimakeren ble tittelen p\xc3\xa5 filmen Willy Wonka and the Chocolate Factory (orig. Willy Wonka og sjokoladefabrikken)\n_START_SECTION_\nProduksjon\n_START_PARAGRAPH_\nIdeen om \xc3\xa5 gj\xc3\xb8re romanen Charlie og sjokoladefabrikken til film, kom da regiss\xc3\xb8r Mel Stuarts 10 \xc3\xa5r gamle datter leste boken og spurte sin far om \xc3\xa5 lage film av den. Stuart viste s\xc3\xa5 boken til produsent David L. Wolper, som akkurat p\xc3\xa5 den tiden var i samtaler med Quaker Oats Company vedr\xc3\xb8rende introduksjonen av en ny sjokolade. Wolper overbeviste firmaet, som ikke hadde noen form for erfaring fra filmindustrien fra f\xc3\xb8r, til \xc3\xa5 kj\xc3\xb8pe rettighetene og finansiere filmen i den hensikt \xc3\xa5 promotere en ny \xc2\xabQuaker Oats Wonka Bar\xc2\xbb.\n_START_SECTION_\nRollene og studio\n_START_PARAGRAPH_\nRegiss\xc3\xb8r Mel Stuart og produsent David Wolper ignorerte Dahls \xc3\xb8nske om \xc3\xa5 hyre den britiske komikeren Spike Milligan til hovedrollen som Willy Wonka. De vurderte f\xc3\xb8rst Joel Grey, en Broadway-sanger og danser, som ble valgt bort pga. at han var liten. Det ble holdt auditions i en hel uke p\xc3\xa5 New Yorks Plaza Hotel helt til Hollywood-skuespiller Gene Wilder kom inn, og \xc3\xb8yeblikkelig ble valgt til \xc3\xa5 spille Wonka. Produsentene samarbeidet med casting directors i New York, London og M\xc3\xbcnchen for \xc3\xa5 finne skuespillere til \xc3\xa5 spille barna og deres foreldre. Dverger og sm\xc3\xa5vokste fra hele verden ble funnet for \xc3\xa5 spille umpa-lumpaene._NEWLINE_Filmen ble innspilt i M\xc3\xbcnchen, Tyskland, fordi det var signifikant billigere enn Hollywood og settingen passet godt for \xc2\xabWonka\xc2\xbbs fabrikk._NEWLINE_Innspillingen startet 31. august 1970 og var ferdig 19. november 1970."